b"\n_START_ARTICLE_\nFrancesc Rodr\xc3\xadguez i Garc\xc3\xada\n_START_SECTION_\nBiografia\n_START_PARAGRAPH_\nRodri va n\xc3\xa9ixer a Barcelona el 8 de mar\xc3\xa7 de 1934. Fou un defensa central de car\xc3\xa0cter, sobri i contundent. S'inici\xc3\xa0 a les categories inferiors del FC Barcelona i posteriorment jug\xc3\xa0 a l'Espanya Industrial, CD Comtal, amb el qual jug\xc3\xa0 a primera divisi\xc3\xb3 i finalment al primer equip del Bar\xc3\xa7a, on debut\xc3\xa0 la temporada 1957-58. Assol\xc3\xad la titularitat despr\xc3\xa9s de la lesi\xc3\xb3 de Brugu\xc3\xa9. El fitxatge de Garay el port\xc3\xa0 a la supl\xc3\xa8ncia per\xc3\xb2 posteriorment recuper\xc3\xa0 la titularitat de nou, i el port\xc3\xa0 a disputar el Mundial de Xile 1962 on jug\xc3\xa0 dos partits contra M\xc3\xa8xic i Brasil i l'Eurocopa de futbol de 1964 on fou campi\xc3\xb3. En total fou 4 cops internacional A i un internacional B. Les lesions l'obligaren a una retirada prematura despr\xc3\xa9s de 205 partits al primer equip. Un cop retirat es ingress\xc3\xa0 al cos t\xc3\xa8cnic del club, arribant a ser coordinador del futbol base i segon entrenador de Buckingham, Michels, Weisweiler i Ruiz."